Antha vichitram movie launched
అంతా విచిత్రం సినిమా ప్రారంభం
వినూత్నమైన కథాంశంతో, ఇప్పటివరకు రానటువంటి కొత్త కాన్పెప్ట్‌తో తెరకెక్కిస్తున్న సినిమా 'అంతా విచిత్రం'.
| Updated:
Apr 10, 2016, 06:45PM IST
వినూత్నమైన కథాంశంతో, ఇప్పటివరకు రానటువంటి కొత్త కాన్పెప్ట్‌తో తెరకెక్కిస్తున్న సినిమా ' అంతా విచిత్రం '. నిఖిల్ , ఇషిక , నీరజ్ , సమ్రీన్ , జాహ్నసాయి , కావేరి , లిఖిత్ , రేవతి , సాయిప్రనీత్, బిట్టు, నరేష్, సిద్ధు, చరణ్ ఇందులో ముఖ్య పాత్రలు పోషిస్తున్నారు. జగదాంబ ప్రొడక్షన్స్ బ్యానర్‌పై వెంకటా చారి ఎర్రోజు నిర్మిస్తున్న ఈ చిత్రానికి రామ్ కుమార్ దర్శకుడు. ఈ చిత్రం ప్రారభోత్సవం ఆదివారం హైదరాబాద్ అన్నపూర్ణ స్టూడియోలో ఘనంగా జరిగింది. ముహుర్తపు సన్నివేశానికి రాజ్ కందుకూరి క్లాప్ కొట్టగా, రవీజీ కెమెరా స్విచ్చాన్ చేశారు. దర్శకుడు రామ్ కుమార్ గౌరవ దర్శకత్వం వహించారు. అనంతరం ఏర్పాటు చేసిన పాత్రికేయుల సమావేశంలో రాజ్ కందుకూరి మాట్లాడుతూ... "డిఫరెంట్ కాన్సెప్ట్‌తో ఈ చిత్రాన్ని తెరకెక్కిస్తున్నారు. ఇలాంటి చిత్రాల్ని ప్రోత్సహిస్తే మరిన్ని మంచి చిత్రాలు రావడానికి అవకాశముంటుంది. 14 నుంచి 16 సంవత్సరాల వయసు మధ్య గల పిల్లలను తీసుకుని సినిమా హీరో, హీరోయిన్స్ క్యారెక్టర్స్‌ను వారికి డిజైన్ చేసి తెరకెక్కిస్తున్న దర్శకుడు, నిర్మాతలు చేస్తున్న వినూత్న ప్రయోగం ఇది" అని అన్నారు.
డైరెక్టర్ రామ్ కుమార్ మాట్లాడుతూ... అందరు చిన్నపిల్లలతో ఈ చిత్రాన్ని రూపొందిస్తున్నాం. నలుగురు హీరోలు, హీరోయిన్స్ పాత్రలను డిజైన్ చేసి ఎంటర్‌టైనింగ్‌గా చెప్పబోతున్నాం. పవన్ కల్యాణ్, మహేష్, ఎన్టీఆర్, రవితేజ, రక్షిత, ఇలియానా, భూమిక, సమంత హీరోయిన్స్ క్యారెక్టర్స్‌లో చిన్నపిల్లలు నటిస్తున్నారు అని తెలిపారు.